Sjafan

Sjafan var en skriver eller riksskriveren ved hoffet til kong Josjia som styrte over kongedømmet Judea og han nevnes flere ganger Det gamle testamente i Bibelen: Andre Kongebok 22:3-14 og 25:22, og med paralleller i Andre Krønikebok 34:8-20; se også Jeremias bok 26:24; 36:10-12; 39:14; 40:5 og framover; og 43:6. Han var sønn av Asalja og sønnesønn av Mesjullam.Andre Kongebok 22:3 

 Bibelredegjørelsen 
Da yppersteprest Hilkia oppdaget en gammel lovbok, en skriftrull med Tora, ga han den til skriveren Sjafan som igjen ga den til kong Josjia. Kongen leste den høyt for menneskemassen i Jerusalem, noe som førte til en stor vekkelse. Mange bibelforskere mener dette var enten en kopi av Femte Mosebok eller en tekst som siden ble en del av Femte Mosebok slik som vi kjenner denne boken, og som et resultat av hendelsen som kalles for den deuteronomiske reform (etter bokens latinske navn).

I henhold til Bibelen hadde Sjafan følgende sønner: Ahikam,Jeremias bok 40:5 og Andre Kongebok 25:22  ElasaJeremias bok 29:3, Gemaria.Jeremias bok 36:10-12 Den sistnevnte synes å ikke være den samme Gemaria som nevnes som sønn av Hilkia i Jeremias bok 29:3.

Sjafans sønnesønn er Gedalja, den kortvarige guvernøren av Judea som ble utpekt av Nebukadnesar II etter ødeleggelsen av Jerusalem i 586 f.Kr. Om det er påvirket av Sjafans andel i Josjias reformer eller ikke, synes både Ahikam og senere Gedalja å ha spilt en betydelig rolle i å beskytte profeten Jeremia fra forfølgelse.Se særlig Jeremias bok 36:24 og 39:14; 40:5 og 43:6

 Sjafans segl 
I løpet av utgravningene av Davids by, Jerusalem, ledet av den israelske arkeologen Yigal Shiloh ble et antall segler av leire, bullaer. avdekket i arkeologisk jordlag X. Bulla 2 har teksten «Tilhører Gemarjahu ben Sjafan». Shilohs standpunkt er at Gemarjahu av denne bulla kan identifiseres som «Gemarjahu sønn av Sjafan skriveren», den samme Sjafan som er nevnt i Det gamle testamente og figur fra styret til Jojakim av Juda (609-598 f.Kr.), sønn av den ovennevnte Josjia av Juda.Jeremias bok 36:10 og videre Om dette er tilfelle vil det ha bekreftet Gemarjahu ved siden av Ahikam som en sønn av Sjafan. Imidlertid har en annen arkeolog, Yair Shoham, advart at «Det må legges vekt på at de navnene som ble funnet på bullaene var imidlertid populære i oldtiden og det er like mulig at det er ingen forbindelse mellom navnene på bullaene og personen som er nevnt i Bibelen.»Shoham, Yair (2000): «Hebrew Bullae» in City of David Excavations: Final Report VI, Qedem 41, Jerusalem: Hebrew University of Jerusalem, s. 33

 Referanser 

Kategori:Bibelske personer
Kategori:Jeremias bok
Kategori:Femte Mosebok